Polumajmuni

**Polumajmuni**  (*Lemurioidea*), prema klasičnoj taksonomiji, od vremena Carla Linea (koji ih je sistematizirao kao *Prosimii*)  pa donedavno, svrstavani su u podred sisarskog reda *Primates*. 
## Opis
[mini|220px|desno|[Lemuri
  –  predstavnici bivšeg podreda *Lemurioidea*, sada *Strepsirrhini*, su primati koji žive samo na Madagaskaru]] 
[thumb|220px|upright|[Filipini|Filipinski tarzijus (avetnjak), polumajmun, sada se predominantno svrstava u skupinu *Haplorrhini*.]]
Ova skupina obuhvata životinje koje žive na drveću, a udovi su im prilagođeni za prihvatanje. Polumajmuni su noćne životinje Neki su mali poput miša, dok neki dostignu dužinu  i do  jedan metar. Oči su im velike i okrenute naprijed, što omogućava stereoskopski vid. Očne šupljine, na dnu (iza oka), nepotpuno su  zatvorene. Hemisfere velikog mozga ne pokrivaju mali mozak i nisu izbrazdane.  Zubalo liči na ono kod bubojeda, što znači da su gornji sjekutići odvojeni krezubim dijelom vilice (dijastemom). Veliki i jaki palci mogu biti oponenti svim ostalim prstima pojedinačno ili u mogućim kombinacijama. Jagodice na prstima su široke i meke. 
Pokriveni su gustom dlakom.  Imaju rep, koji je u mnogih veoma dug, ali im  ne služi za prihvatanje, kao kod majmuna Novog svijeta.  Hrane se plodovima, lišćem, zglavkarima  i sitnim sisarima. Žive  u velikim i manjim skupinama, a neki su samotnjaci

## Rasprostranjenje i ekologija
Najviše ih živi na Madagaskaru, na kojem ova skupina čini polovinu svih sisara. Ima ih nešto i u istočnoj  i subsaharskoj Africi, odakle, su, pretpostavlja se, na ovaj otok dosplavarili njihovi preci. Ima ih i u južnoj Indiji i na Cejlonu te po svim otocima između Indije i Australije. Ta činjenica je svojevremeo provocirala  pretpostavku o postojanju hipotetskog kopna „Lemurije“, koje je neznano  davno potonulo u Indijski okean. Prije toga, preko njega,  lemuroidi su se  raselili u južnoazijaska područja.

Svi polumajmuni žive na drveću, a tjelesna građa im je sasvim prilagođena takvom načinu života.
Opstanak gotovo svih vrsta polumajmuna je ugrožen uništavanjem njihovih prirodnih staništa i krivolovolovom za trgovinu egzotičnim životinjama ili ih lokalno stanovništvo pripravlja za ishranu (*bushmeet*).
## Klasifikacija
*Polumajmuni* (*Prosimii* ), prema klasičnim taksonomijama, su nadred reda *Primates*, kojem bi prema novijim klasifikacijama i nešto izmijenjenom formatu,  odgovarali *Strepsirrhini* .
Tako je, dakle, imenovana skupina tzv. *nižih primata*, koja obuvata podredove: 
***Lemuri** –  *Lemurioidea* i
***Tarzijusi** (avetnjaci)  – *Tarsioidea*, sa osam porodica:
**Cheirogaleinae* – svi su stanovnici Madagaskara; poznat je najmanji majmun, mišji lemur (*Microcebus murinus*); 
**Lemuridae* – lemuri, također isključivo stanovnici Madagaskara, s velikim brojem poznatih vrsta kao npr. prstenastorepi lemur (*Lemur catta*), čupavouhi lemur (*Varecia variegata*);
**Megaladapidae* – također  su stanovnici Madagaskara, a svi predstavnici pripadaju rodu *Lepilemur*;
**Indridae* – porodica koja obuhvata krupne vrste indri i sifaka s Madagaskara. Imenovana j po tipskom rodu ktatkorepih * Indris* polumajmna;
**Daubentoniidae*  uključuju samo  jednu vrstu, madagaskarski prstaš (*Daubentonia madagascariensis*)., sa zubalom kao u  glodara. 
*Loridae obuhvata potoa i više vrsta lorija. Poto (*Perodicticus potto*) živi u Africi, a spori lori (*Nycticebus coucang*) u Indoneziji, na Sundskim otocima i Filipinima.
**Galaginidae* i nastanjuju tropske dijelove Afrike. 
*Tarsiidae (avetnjaci)  nastanjuju šume jugoistočne Azije. Imaju upadljivo goleme očim, a uz primitivna obilježja polumajmuna imaju i neka obilježja pravih velikih majmuna.

## Reference
## Također pogledajte
*Majmuni Starog svijeta
*Strepsirrhini
*Haplorrhini

Kategorija:Životinje
Kategorija:Primati
Kategorija:Majmuni